
MINISTRIA E BUJQËSISË DHE ZHVILLIMIT RURAL
DREJTORIA E PËRGJITHSHME EKONOMIKE DHE E SHËRBIMEVE MBËSHTETËSE 


NJOFTIM PËR
ANULIMIN E PROCEDURËS PËR DHËNIEN ME QIRA TË TOKËS BUJQËSORE NË PRONËSI TË SHTETIT NË QARKUN FIER

Autoriteti Qiradhënës, Ministria e Bujqësisë dhe Zhvillimit Rural vendosi anulimin e procedurës për dhënien me qira të tokës bujqësore në pronësi të shtetit, me sipërfaqe totale prej 4.53 ha, e përbërë nga Pasuria Nr. 237, Zona Kadastrale Nr. 1582, me vendndodhje në fshatin Dushk i madh (Sektor), Njësia Administrative Dushk, Bashkia Lushnjë, qarku Fier.     
 
Ky anulim u vendos në zbatim të Ligjit Nr. 8318, datë 1.4.1998 “Për dhënien me qira të tokës bujqësore e pyjore, të livadheve dhe kullotave që janë pasuri shtetërore”, i ndryshuar, dhe Vendimit Nr. 373, datë 20.6.2018, të Këshillit të Ministrave “Për përcaktimin e kritereve, të rregullave, procedurave dhe kontratës tip për dhënien me qira të tokave bujqësore në pronësi të shtetit”, i ndryshuar, pasi rezulton se pasuria Nr. 237, Zona Kadastrale Nr. 1582, aktualisht është e pa regjistruar dhe me pretendime pronësie (nga palë të treta). Gjithashtu nga dokumentet kombëtare dhe vendore të planifikimit, rezulton se bën pjesë në njësinë strukturore me Kod Nr. 2/83 (Natyrë).  

